24PES-190

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Cristina López Mañero andreak, Legebiltzarreko Erregelamenduan ezartzen denaren babesean, honako galdera hau aurkezten du, Nafarroako Gobernuak idatziz erantzun dezan:

– Erabili eta botatzeko zenbat mediku- edo ospitale-mantal zituen Osasunbidea-Nafarroako Osasun Zerbitzuak COVID-19aren pandemia hasi aurretik?

– Erabili eta botatzeko zenbat mediku- edo ospitale-mantal erosi ziren COVID-19aren pandemiak iraun bitartean (pandemiaren hasiera ofizialki deklaratu zenetik bukaera ofizialki deklaratu zen arte)?

– Zenbatekoa izan zen erosketa horien kostu ekonomikoa?

– Zein enpresari erosi zitzaizkien mantal horiek?

– Erabili eta botatzeko zenbat mediku- edo ospitale-mantal eman zitzaizkion dohaintzan Nafarroari COVID-19aren pandemiak iraun bitartean (pandemiaren hasiera ofizialki deklaratu zenetik bukaera ofizialki deklaratu zen arte)?

– Pandemian erositako edo dohaintzan jasotako erabili eta botatzeko zenbat mediku- edo ospitale-mantal iraungi dira erabili gabe? Zein izan zen horien kostu ekonomikoa eta zer egin da horiekin?

– Erabili eta botatzeko zenbat mediku- edo ospitale-mantal erosi dira pandemia amaitu zenetik gaur egun arte eta zein izan da horien kostu ekonomikoa?

Iruñean, 2024ko apirilaren 11n

Foru parlamentaria: Cristina López Mañero